internet vaartha 275 Views
ముంబై : మరాఠి ఉత్సవం గుడి పద్వా మరోవైపు ఉగాది పర్వదినాలను పురస్కరించు కుని ప్రభుత్వరంగంలోని ఇండియన్‌ఓవర్సీస్‌ బ్యాంకు బంగారు నాణేలను విక్రయిస్తోంది. ఐదు గ్రాములు, పదిగ్రాములు, 20 గ్రాముల బరువున్న బంగారు నాణేలు అశోక్‌చక్ర ముద్రతో ఉన్న వి కొన్ని మహాత్మాగాంధీ ముఖచిత్రంతో కొన్ని విక్రయిస్తోంది. మహారాష్ట్రీయులకు గుడిపద్వా కొత్త సంవత్సరంతో సమానం. ముంబైలో తొలి విడతగా 21 శాఖల్లో ఐఒబి బంగారునాణేలను విక్రయిస్తోంది. బిఐఎస్‌ అధీకృత నాణేలు మాత్ర మే విక్రయిస్తున్నట్లు తెలిపింది. 24 కేరట్ల, 999 స్వఛ్ఛత కలిగిన బంగారం విక్రయిస్తామని, 20 ఎంఎంటిసి ఔట్‌లెట్ల నుంచి వీటిని సేకరించి విక్రయిస్తున్నట్లు తెలిపారు. బ్యాంకుతో పాటు ఎంఎంటిసి ఔట్‌లెట్లలో కూడా వీటిని విక్రయిస్తారు. ఎంఎంటిసి ఛైర్మన్‌ వేద్‌ప్రకాష్‌ మాట్లాడు తూ తమ నాణేలు స్వఛ్ఛతకు మారుపేరని పర్వదినాల్లో బంగారం కొనాలనుకునేవారికి ఎంఎంటిసి నాణేలు ఎంతో ఉత్తమమని అన్నా రు. గత ఏడాది నవంబరులోనే ప్రధాని నరేంద్ర మోడీ ఇతర పసిడి పథకాలతోపాటు బంగారు నాణేల విక్రయాన్ని కూడా ప్రారంభించారు.